## La Generalitat i l’Ajuntament de Picanya estudien el Pla especial urbanístic de reconstrucció del municipi

*** Martínez Mus visita Picanya per a coordinar amb l’Ajuntament els projectes per a la recuperació i reactivació econòmica després de la riuada
* La Generalitat va publicar en gener el nou decret llei de mesures urbanístiques urgents per a afavorir les tasques de reconstrucció**

El conseller de Medi Ambient, Infraestructures i Territori, Vicente Martínez Mus, ha visitat Picanya per a estudiar, amb l’Ajuntament, el Pla especial urbanístic de reconstrucció (PEUR) del municipi, l’objectiu del qual és accelerar els projectes de recuperació i reactivació econòmica de Picanya després de les recents inundacions.

Martínez Mus, que ha mantingut una trobada amb l’alcalde de Picanya, Josep Almenar, ha explicat que el recent decret llei de mesures urbanístiques urgents del Consell preveu la figura dels plans urbanístics locals, dissenyats per a facilitar la reconstrucció en municipis afectats per les riuades.

Este decret, ha assegurat el conseller, juntament amb la nova cartografia DANA dissenyada pel seu departament, permet abordar de manera efectiva la gestió del territori en un escenari postemergència. Això inclou la identificació i delimitació de les zones de risc inundables “a on se suspendran els procediments urbanístics en sòls rurals i en àrees condicionades”.

Martínez Mus ha assenyalat que els PEUR permeten una tramitació àgil de les actuacions, amb un període establit de nou mesos per a evitar que la reconstrucció dels municipis “quede atrapada en les rigideses del sistema urbanístic”. Este termini contrasta amb els anys que normalment requeriria un procediment administratiu d’estes característiques, ja que esdevé “preferent i urgent”.

Fecha: 04/03/2025